— 51 — 



Mindre Meddelelser om Fortidens Plantevækst i Danmark. 



Af Knud Jessen. 



Gennem flere Aar har Nationalmuseets anden Afdeling foretaget Ud- 

 gravninger i Tomten efter den middelalderlige Herregaard Boring holm, 

 der har ligget paa en Holm nær Sydbredden af den nu stærkt tilgroede og 

 udtørrede Rask Sø, et Par Mil Vest for Horsens og straks Nord for Lands- 

 byen Boring. Efter Meddelelse af Museumsinspektør Chr. A. Jensen, 

 der har ledet Udgravningen af Tomten, nævnes Borthingeholm i Efter- 

 retninger fra det 14de Aarh. og sidste Gang 1406. Efter den Tid er den 

 sandsynligvis snart ophørt at eksistere. — Den helt igennem af Træ byggede 

 4-længede Gaard hvilede paa nedrammede Pæle af Bøg og især Eg, thi 

 det til Byggeplads udvalgte Sted var meget fugtigt, og man havde anbragt 

 et Lag Lerfyld over de naturlige Lag af Mose- og Sø-Dannelser, for at det 

 overhovedet kunde anvendes til Byggeplads. 



I Sommeren 1916 besøgte jeg Boringholm et Par Dage sammen med 

 Chr. A. Jensen, hvem jeg her bringer min bedste Tak for alle med- 

 delte Oplysninger, for nærmere at undersøge disse Tørve- og Dyndlag 

 under Lerfylden. Resultatet af Undersøgelsen skal jeg kort gøre Rede 

 for i det følgende. Undersøgelsen er udført for Danmarks geologiske 

 Undersøgelse, og disse Linier trykkes her med Tilladelse fra Kommis- 

 sionen for Danmarks geologiske Undersøgelse. 



Tørvelaget under Lerfylden undersøgtes flere Steder. Det bestod af 

 sandet Sump tørv, dannet af en Arundo-Carex- Vegetation med lidt Am- 

 blystegium. Der fandtes overalt i Laget saa talrige Rodstokke af Hvid 

 Aakande, at det er sandsynligt, at denne Plante, der jo ofte findes i tel- 

 matiske Vegetationer, her forekommer paa primært Leje. Desuden var 

 Laget rigt paa andre Planterester, der tilligemed Fossilerne fra de øvrige 

 Lag findes opført i efterfølgende Tabel. Denne giver et ret fyldigt Billede 

 af den tidligere Vegetation i og omkring Rask Sø. 



Omtrent midt paa Gaardspladsen opmaaltes Profil I: 



a. 20 cm Lerfyld. 



b. 15 cm Sumptørv med Rodstokke af Tagrør, Star og Hvid Aakande. 



c. 8 cm graabrun Gytje meget rig paa Rodstokke af Equisetum fluviatile. 



d. 20 cm Detritus-Gytje. Frø af Najas marina til Overkanten af Laget. 

 Rig Planktonflora. 



e. 33 cm Dyndblandet Sand med talrige Rodstokke af Tagrør, Frø af 

 Najas, Trækul af Eg. 



Stenfrit Blaaler. 



Et andet Sted under Gaardens Grund og over det Niveau, hvor Gytjen 

 kiler ud, opmaaltes Profil II: 



a. 40 cm Fyld. 



b. 32 cm Sumptørv, som ovennævnte. 



c. 6 cm Sand med Rodstokke af Arundo; jævn Overgang til næste Lag. 



d. 47 cm Tørvedynd, stærkt sandholdigt. Rodstokke af Tagrør, Frø af 

 Najas og Frugter af Mariscus cladium. 



Stenfrit Blaaler. 



4* 



